Diari Oficial de la Generalitat Valenciana


Sumari del DOGV 9581, del 24-04-2023 (2023/4286)

Extracte de la Resolució de 5 d'abril de 2023, del rector de la Universitat Politècnica de València, per la qual es convoca una beca per a la desena edició de la residència de producció artística i performativitat del medi rural Columbiello 2023.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9581

Data del DOGV
:   24-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4286


Data del document
:   06-04-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * ajuda pública

Extracte de la Resolució de 5 d'abril de 2023, del rector de la Universitat Politècnica de València, per la qual es convoca una beca per a la desena edició de la residència de producció artística i performativitat del medi rural Columbiello 2023. [2023/4286]  
BDNS (identif.): 689095.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/689095)  
  
Primer. Beneficiaris  
Poden participar en la present convocatòria totes aquelles persones que complisquen els següents requisits: alumnes del màster de Producció Artística que cursen els seus estudis en la Facultat de Belles Arts de la Universitat Politècnica de València, en el curs acadèmic 2022-2023 i amb el límit de 35 anys en el moment de presentar-se la documentació.  
  
  
Segon. Finalitat  
L'objecte de la present convocatòria és la dotació d'una ajuda econòmica per al desplaçament i la producció d'un projecte artístic vinculat a Columbiello i la seua comarca, amb la finalitat de promoure aportacions artístiques de l'àrea plàstica corresponent a la performance artística i llenguatges poètics que contribuïsquen al foment i divulgació d'aquest entorn rural asturià, el seu patrimoni etnogràfic i la cultura asturiana. Amb això es pretén aportar una plataforma que servisca com a proposta i difusió dels treballs dels alumnes del màster de Producció Artística de la Facultat de Belles Arts de la Universitat Politècnica de València.  
  
  
Tercer. Bases reguladores  
Accessibles en la pàgina web del màster en Producció Artística de la Facultat de Belles Arts de la Universitat Politècnica de València:  
https://masterprodart.webs.upv.es/  
  
Quart. Import  
La residència de producció artística es finança entre el màster de Producció Artística i l'agrupació d'artistes de Columbiello. Per part de la Universitat Politècnica de València es concedirà una ajuda dotada amb un import de 250 euros, aplicable a l'exercici 2023, a la qual s'aplicarà la retenció corresponent segons normativa vigent. La present convocatòria es finançarà de la següent forma:  
• 150 euros a càrrec de la Universitat Politècnica de València amb la finalitat de cobrir el desplaçament d'anada i tornada València-Columbiello i Columbiello-València.  
• 100 euros a càrrec de la Universitat Politècnica de València amb la finalitat de cobrir costos per al material fungible de producció artística.  
D'altra banda, el grup d'artistes i associació cultural de Columbiello, els representants de la qual són els artistes Nieves Correa i Abel Loureda, amb el suport de l'Ajuntament de Columbiello, cobrirà l'allotjament dels participants i les dietes durant els set dies de duració de la residència.  
La present convocatòria es finançarà amb càrrec a la partida pressupostària 92746244065/422/4000, per un import màxim de 250 €, per a la qual cosa hi ha crèdit pressupostari adequat i suficient.  
  
Cinqué. Termini de presentació de sol·licituds  
El termini de presentació de sol·licituds comença a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitza el 22 de maig de 2023.  
La presentació de la sol·licitud suposa l'acceptació de les bases, així com les obligacions pròpies derivades del marc legal en matèria d'ajudes i subvencions.  
  
València, 6 d'abril de 2023. El rector: José Esteban Capilla Romá.